Свято питие неприкосновено…

Превод от испански: Никола Инджов, 1998

chitanka.info

Свято питие неприкосновено, първо питие неприкосновено,

отредено за Повелителя Бог

на тази трапеза, Повелителю Боже.

Първа трапеза, първи олтар

за първия дъжд на великия изток,

за четиримата Велики Ягуари,

за четирите небесни посоки, посоки мъгливи,

за Бога на Дъжда.

Покровителствувайте хората, о, четири Велики Ягуари!

Трижди поклон, додето шепна моите слова там, в Чичен.

Трижди полагам моите слова,

о, четирима велики богове на дъжда,

на трапезата на Повелителя Бог на Единния Дъжд.

Първа трапеза, първи олтар

за четирите мъгливи небесни посоки.

Трижди поклон, додето шепна моите слова в Чемах.

Тук полагам моите слова

на трапезата на Светия Повелител Бог!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.